CELEX: 52020PC0137
Language: da
Date: 2020-04-07
Title: Forslag til EUROPA-PARLAMENTETS OG RÅDETS AFGØRELSE om ændring af Rådets beslutning 2003/17/EF for så vidt angår ligestilling af markinspektioner, der gennemføres i Ukraine, af afgrøder til formering af sædekorn og om ligestilling af sædekorn produceret i Ukraine

EUROPA-KOMMISSIONEN
            Bruxelles, den 7.4.2020
            COM(2020) 137 final
            2020/0053(COD)
            Forslag til
            EUROPA-PARLAMENTETS OG RÅDETS AFGØRELSE
            om ændring af Rådets beslutning 2003/17/EF for så vidt angår ligestilling af markinspektioner, der gennemføres i Ukraine, af afgrøder til formering af sædekorn og om ligestilling af sædekorn produceret i Ukraine
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               Ved Rådets beslutning 2003/17/EF indrømmes visse tredjelande ligestilling for så vidt angår markinspektioner og produktion af frø af visse arter, der gennemføres i overensstemmelse med direktiv 66/401/EØF, 66/402/EØF, 2002/54/EF og 2002/57/EF. De nationale betingelser for frø, der er høstet og kontrolleret i de pågældende lande, frembyder de samme garantier med hensyn til frøets karakteristika og ordningerne for undersøgelse af frøet, for identitetssikring og for mærkning og kontrol som de bestemmelser, der gælder for frø, der er høstet og kontrolleret i Den Europæiske Union. Ukraine er ikke et af de pågældende tredjelande, og det er derfor ikke i øjeblikket muligt at importere sædekorn, der er høstet i dette land, til Den Europæiske Union. 
            
            
               Ukraine har indgivet en anmodning til Kommissionen om, at dets sædekorn bliver omfattet af Rådets beslutning 2003/17/EF og dermed indrømmes ligestilling. 
            
            
               Som følge af denne ansøgning har Kommissionen foretaget en undersøgelse af Ukraines gældende lovgivning og gennemført en audit af Ukraines gældende system for markinspektioner og certificering af frø for så vidt angår sædekorn. Det blev konkluderet, at landets gældende krav og system er ligestillet med Unionens og giver de samme garantier som Unionens system. 
            
            
               Ukrainsk sædekorn bør derfor anerkendes som ligestillet med sædekorn, der er høstet, produceret og kontrolleret i Den Europæiske Union, ved en afgørelse, der skal vedtages af Europa-Parlamentet og Rådet. 
            
            
               •Sammenhæng med de gældende regler på samme område
            
            
               
                  Dette er en teknisk gennemførelse af eksisterende krav og dermed i overensstemmelse med de eksisterende politiske bestemmelser på det politiske område eller vedrørende handel med frø.
               
            
            
               •Sammenhæng med Unionens politik på andre områder
            
            
               
                  Dette forslag er i overensstemmelse med målene i associeringsaftalen mellem EU og Ukraine, eftersom det vil fremme handelen med de frø, der er i overensstemmelse med EU-reglerne.
               
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               
                  Retsgrundlaget for denne retsakt er artikel 43, stk. 2, i TEUF, der bemyndiger Europa-Parlamentet og Rådet til at fastsætte bestemmelser, der er nødvendige for at virkeliggøre målsætningerne for den fælles landbrugspolitik.
               
            
            
               •Nærhedsprincippet (for områder, der ikke er omfattet af enekompetence) 
            
            
               
                  Kravene til frø reguleres på EU-plan. For at sikre, at importerede frø kan bevæge sig frit inden for det indre marked, er det nødvendigt med en indsats på EU-plan.
               
            
            
               •Proportionalitetsprincippet
            
            
               
                  Dette er den eneste form af Unionens handling, der kan nå det ønskede mål.
               
            
            
               •Valg af retsakt
            
         
         
            
               
                  Retsakten har hjemmel i retsgrundlaget, artikel 43, stk. 2, i TEUF. 
               
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Efterfølgende evalueringer/kvalitetskontrol af gældende lovgivning
            
            
               
                  Ikke relevant
               
            
            
               •Høringer af interesserede parter
            
            
               
                  Medlemsstaterne er blevet underrettet og hørt i Den Stående Komité for Planter, Dyr, Fødevarer og Foder. Der var ikke behov for en separat høring, eftersom initiativet kun vedrører en teknisk gennemførelse af eksisterende regler, og der har ikke førhen fundet en separat høring sted ved lignende initiativer. Ukraine indgav selv bemærkninger til udkastet til revisionsrapporten, og heri blev der ikke nævnt væsentlige uoverensstemmelser.
               
            
            
               •Ekspertbistand
            
            
               
                  Kommissionen har foretaget en lovgivningsmæssig analyse sammen med Ukraine, og Kommissionens tjenestegrene har foretaget en inspektion i Ukraine. Kommissionen har udarbejdet en rapport, hvori de nødvendige data, der berettiger initiativet, fremstilles.
               
            
            
               •Konsekvensanalyse
            
            
               
                  Denne afgørelse er af ren teknisk karakter, som gennemfører eksisterende regler, og der er derfor ikke noget krav om en konsekvensanalyse.
               
            
            
               •Målrettet regulering og forenkling
            
            
               
                  Forslaget er ikke knyttet til Refit. Forslaget vil fremme handel mellem Ukraine og EU. Ved at investere i frøproduktionskapaciteter i Ukraine søger EU-baserede virksomheder at diversificere deres frøproduktionsområder, så de dækker hele Europa, for at mindske risikoen ved kun at producere i én klimazone. Ligestilling ville derfor bidrage til at opretholde den fortsatte levering af frø af høj kvalitet i EU. Derudover søger EU-frøvirksomheder nye muligheder, hvilket ville blive sikret gennem EU-ligestilling. Forslaget har ingen konsekvenser for operatørers overholdelsesomkostninger. Den "digitale kontrol" er ikke relevant for dette forslag.
               
            
            
               •Grundlæggende rettigheder
            
            
               
                  Ikke relevant
               
            
            
               4.VIRKNINGER FOR BUDGETTET
            
            
               
                  Ingen
               
            
            
               5.ANDRE FORHOLD
            
            
               •Planer for gennemførelsen og foranstaltninger til overvågning, evaluering og rapportering
            
            
               
                  Ikke relevant
               
            
            
               •Forklarende dokumenter (for direktiver)
            
         
         
            
               
                  Ikke relevant
               
            
            
               •Nærmere redegørelse for de enkelte bestemmelser i forslaget
            
            
               
                  Den eneste materielle bestemmelse i forslaget er at føje Ukraine til listen over lande, for hvilke ligestilling af markinspektioner af afgrøder til formering af sædekorn af kornarter samt ligestilling af de producerede frø er blevet anerkendt.
               
            
            
               2020/0053 (COD)
            
            
               Forslag til
            
            
               EUROPA-PARLAMENTETS OG RÅDETS AFGØRELSE
            
            
               om ændring af Rådets beslutning 2003/17/EF for så vidt angår ligestilling af markinspektioner, der gennemføres i Ukraine, af afgrøder til formering af sædekorn og om ligestilling af sædekorn produceret i Ukraine
            
            
               EUROPA-PARLAMENTET OG RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 43, stk. 2,
            
            
               under henvisning til forslag fra Europa-Kommissionen,
            
            
               efter fremsendelse af udkast til lovgivningsmæssig retsakt til de nationale parlamenter,
            
            
               under henvisning til udtalelse fra Det Europæiske Økonomiske og Sociale Udvalg
                  1
               ,
            
            
               efter den almindelige lovgivningsprocedure, og
            
            
               ud fra følgende betragtninger:
            
            
               (1)I henhold til Rådets beslutning 2003/17/EF
                  2
                skal markinspektioner, der gennemføres af visse afgrøder til formering af udsæd i de listeopførte tredjelande, på visse betingelser betragtes som ligestillede med markinspektioner, der gennemføres i overensstemmelse med EU-retten, og frø af visse arter af korn, der er produceret i de pågældende lande, skal på visse betingelser betragtes som ligestillet med frø, der er produceret i overensstemmelse med EU-retten.
            
            
               (2)Ukraine har indgivet en ansøgning til Kommissionen om, at landets system for markinspektioner af sædekorn samt sædekorn, der er produceret og certificeret i Ukraine, indrømmes ligestilling.
            
            
               (3)Kommissionen undersøgte Ukraines relevante lovgivning og offentliggjorde på grundlag af en audit, der blev gennemført i 2015, af systemet for offentlige kontroller og for certificering af sædekorn i Ukraine samt af dets ligestilling med EU-kravene, resultaterne i sin rapport "Final report of an audit carried out in Ukraine from 26 May to 04 June 2015 in order to evaluate the system of official controls and certification of cereal seed and their equivalence with European Union requirements (Endelig rapport om en audit gennemført i Ukraine fra den 26. maj 2015 til den 4. juni 2015 med henblik på at evaluere systemet for offentlige kontroller og for certificering af frø samt dets ligestilling med EU-kravene)". 
            
            
               (4)Det er som følge af denne kontrol blevet konkluderet, at markinspektioner af afgrøder til formering af sædekorn, prøvetagning, testning og officielle efterfølgende kontroller af sædekorn gennemføres hensigtsmæssigt og opfylder betingelserne i bilag II til beslutning 2003/17/EF og de respektive krav i direktiv 66/402/EØF. Det er yderligere blevet konkluderet, at de nationale myndigheder, der er ansvarlige for gennemførelsen af certificering af frø i Ukraine, er kompetente og opererer hensigtsmæssigt.
            
            
               (5)Der bør derfor indrømmes ligestilling for så vidt angår markinspektioner, der gennemføres af sædekorn i Ukraine, og for så vidt angår sædekorn, der er produceret i Ukraine, og som er certificeret af landets myndigheder.
            
            
               (6)Beslutning 2003/17/EF bør derfor ændres —
            
         
         
            
               VEDTAGET DENNE AFGØRELSE:
            
            
               Artikel 1
               Ændringer af beslutning 2003/17/EF
            
            
               I bilag I til beslutning 2003/17/EF foretages følgende ændringer:
            
            
               a)I tabellen indsættes følgende mellem "TR" og "US":
            
            
                     
                        "UA
                     
                  
                  
                     
                        Ministry of Agrarian Policy and Food of Ukraine
                     
                     
                        Khreshchatyk str., 24, 01001, KYIV
                     
                  
                  
                     
                        66/402/EØF".
                     
                  
               
               b)I fodnoten til tabellen indsættes følgende mellem "TR — Tyrkiet" og "US — USA": :
            
            
               "UA – Ukraine,".
            
            
            
               Artikel 2
               Ikrafttræden
            
            
               Denne afgørelse træder i kraft på tyvendedagen efter offentliggørelsen i Den Europæiske Unions Tidende.
            
            
               Artikel 3
               Adressater
            
            
               Denne afgørelse er rettet til medlemsstaterne.
            
            
               Udfærdiget i Bruxelles, den […].
            
            
               
                  På Europa-Parlamentets vegne
                        På Rådets vegne
               
               
                  Formand
                        Formand
               
            
         
         
            
                  
                     (1)
                  
                        EUT C , , s. .
               
               
                  
                     (2)
                  
                        Rådets beslutning 2003/17/EF af 16. december 2002 om ligestilling af markinspektioner af afgrøder til formering af udsæd i tredjelande og om ligestilling af frø produceret i tredjelande (EFT L 8 af 14.1.2003, s. 10).